[{"text_idx": "#000002", "text": "Cafodd ein rhaglen bwrpasol o Gelfyddydau\u2019r Goedwig ei chreu gan di\u0302m o arweinwyr ac artistiaid sydd wedi cwblhau Ysgol Goedwig Lefel 3. Trwy awydd i ysbrydoli creadigrwydd a gwella llesiant, trwy weithio gyda, mewn ac ar gyfer natur, rydyn ni wedi creu rhaglen o gelf a chrefft sy\u2019n gynhwysol ac yn hwyl."}, {"text_idx": "#000003", "text": "Trwy ein rhaglenni, mae cyfranogwyr yn cymryd rhan mewn gweithgareddau sy\u2019n gweithio gyda deunyddiau naturiol sydd ar gael trwy\u2019r tymhorau. Bydd cyfranogwyr yn dysgu sut i wehyddu helyg a chymryd rhan mewn gweithgareddau cyffrous fel creu fframiau natur a llusernau dail. Rydyn ni\u2019n gweithio gyda deunyddiau fel clai i greu angenfilod clai, pobl allan o frigau ac wynebau mwd ac yn cael hwyl yn adrodd straeon ac ysgogi trafodaethau ochr yn ochr a\u0302\u2019r gweithgareddau hyn. Wrth wneud cuddfannau ac adeiladu tanau, rydyn ni hefyd yn mynd a\u0302 chyfranogwyr ar daith i fyd cyffrous gwylltgrefft a sgiliau goroesi."}, {"text_idx": "#000004", "text": "Mae tystiolaeth bod dysgu yn yr awyr agored yn dda i\u2019n llesiant trwy ddod a\u0302 ni yn agosach at natur. Mae gweithgareddau fel adeiladu cartrefi i bryfed, abwydfeydd a bwydwyr adar allan o afalau yn dod a\u0302\u2019r cyfranogwyr yn agosach at natur, yn ysgogi trafodaethau am fywyd gwyllt a chynefinoedd ac yn arwain at rannu gwybodaeth. Yn ei dro, bydd hyn yn cynyddu ein hymwybyddiaeth o gynaliadwyedd, newid yn yr hinsawdd a diogelu\u2019r amgylchedd naturiol."}, {"text_idx": "#000005", "text": "Mae gan ein rhaglen athroniaeth Ysgol Goedwig mewn golwg \u2013 cysylltu ag eraill, archwilio a chael hwyl. Mae gweithgareddau ti\u0302m, gemau ac ymwybyddiaeth ofalgar hefyd wrth wraidd rhaglen Celfyddydau\u2019r Goedwig Tanio ac yn gweithio i ysgogi, hybu hunanhyder a chodi uchelgais."}, {"text_idx": "#000009", "text": "\u201cI liked doing art outside.\u201d"}, {"text_idx": "#000010", "text": "\u201cI like watching nature and playing games.\u201d"}, {"text_idx": "#000012", "text": "\u201cColouring pebbles outside made me feel a lot happier than indoors.\u201d"}, {"text_idx": "#000015", "text": "My pupils were so much more engaged in creativity outdoors than inside.\u201d"}]